
6 DR 31.10.2011 

 
Namun demikian penambahbaikan akan terus dilakukan antaranya kita juga 

akan membuat garis panduan semula kepada semua PBT dan harus dipatuhi oleh 
pemaju-pemaju bagi membolehkan supaya apabila rumah ini dibeli, lebih daripada 
sepuluh  petak, maka JMC ataupun MC perlu ditubuhkan di kawasan-kawasan yang 
mana telah pun dimiliki dan mempunyai title strata. Terima kasih. 

 
3. Dato’  Abd Rahman  Dahlan [Kota Belud] minta Menteri Pelajaran 
menyatakan, kenapakah masih ada Guru-guru Sandaran Tidak Terlatih (GSTT) di 
Sabah yang masih belum diambil bekerja secara tetap walaupun kementerian sudah 
berjanji. 

Timbalan Menteri Pelajaran I [Datuk Dr. Wee Ka Siong]: Tuan Yang di-
Pertua, untuk makluman Dewan yang mulia sehingga 18 Ogos 2011 seramai 7,920 
orang telah dilantik semula sebagai Guru Sandaran Tidak Terlatih (GSTT) di seluruh 
negara termasuk di Sabah. Dari jumlah itu seramai 1,143 orang sedang mengikuti 
kursus dalam cuti, manakala 862 orang yang telah ditawarkan tidak melaporkan diri 
untuk bertugas. Kesemua yang telah dilantik ini adalah memenuhi syarat-syarat asas 
yang telah ditetapkan oleh kementerian iaitu berumur kurang daripada 35 tahun pada 
tahun 2010, berkhidmat sekurang-kurangnya dua tahun termasuk pada tahun 2010 dan 
memenuhi syarat-syarat lantikan anggota perkhidmatan awam.  

Bagi negeri Sabah sehingga 30 September 2011, seramai 516 orang telah 
dilantik semula sebagai GSTT manakala selebihnya akan ditawarkan terus untuk 
mengikuti latihan di Institut Pendidikan Guru (IPG) mulai Januari 2012. Namun 
demikian, tawaran untuk mengikuti kursus-kursus di IPG bergantung kepada syarat-
syarat asas mengikuti latihan perguruan seperti yang telah ditetapkan oleh kerajaan.  

■1030 

Seterusnya untuk makluman Ahli Yang Berhormat, sehingga kini seramai 
1,258 orang GSTT telah pun berada di IPGM seluruh negara dan sedang mengikuti 
kursus Kursus Perguruan Lepasan Ijazah Mod Kursus Dalam Cuti (KPLI-KDC) atau 
Kursus Diploma Perguruan Malaysia Mod Kursus Dalam cuti (KDPM-KDC).  

Kementerian sedang merancang untuk menyediakan lagi sejumlah 7,508 
tempat bagi semua GSTT yang telah dilantik untuk dilantik mulai Januari 2012 melalui 
mod sepenuh masa di bawah KPLI sekolah rendah, KPLSPM ambilan khas untuk 
GSTT dan Diploma Pendidikan Lepasan Ijazah (DPLI) yang juga ambilan khas untuk 
GSTT. Terima kasih. 

Dato' Abd. Rahman Dahlan [Kota Belud]: Terima kasih Tuan Yang di-
Pertua. Terima kasih kepada kementerian yang telah memberi jawapan terhadap satu 
isu yang begitu dekat di hati orang-orang Sabah berkenaan dengan GSTT. Ini adalah 
satu isu yang mana kementerian boleh mempelajarinya sebab akhirnya kita mendapat 
satu solution atau pun penjelasan tetapi selama berbulan-bulan mereka terpaksa 
berdepan dengan masalah ini. 

Saya ingin bertanya kepada kementerian, dalam masa kita.., tadi ada 
jawapannya mengatakan bahawa pelatih-pelatih ini akan dihantar ke IPG tetapi saya 
ingin bertanya tentang mereka yang dihantar ke Universiti Tun Abdul Razak, satu 
universiti yang mana ramai pelajar-pelajar bumiputera terlibat dalam pengajian 
pendidikan ini. Nampak gayanya ini satu isu lagi yang mungkin akan menjadi satu 
masalah kepada kementerian kerana buat masa ini saya difahamkan bahawa 
kementerian tidak mengiktiraf ijazah atau diploma yang dikeluarkan oleh Universiti Tun 
Abdul Razak dari segi pendidikan. Ini mungkin kerana KPM lebih mengutamakan IPG 
tetapi ada jabatan yang menghantar scholarship dan sebagainya ke Universiti Tun 
Abdul Razak yang akhirnya nanti tidak diiktiraf oleh kerajaan dan akan berulang lagi 
episod seperti ini. Saya mohon penjelasan. Terima kasih. 

Datuk Dr. Wee Ka Siong: Terima kasih Yang Berhormat Kota Belud. Apa 
Yang Berhormat bangkitkan memang tepat bahawa dalam urusan ini kita perlu berhati-
hati kerana apabila kita menyebut tentang penerapan secara terus GSTT ianya juga 
kena mengambil kira perjawatan yang ada. Perjawatan ini tidak boleh diwujudkan 
sewenang-wenangnya. Ia tertakluk kepada kekosongan dan juga kelulusan daripada 
Jabatan Perkhidmatan Awam. Pada waktu yang sama satu Suruhanjaya Perkhidmatan 
Pendidikan juga perlu melalui proses temu duga.  



Namun demikian penambahbaikan akan terus dilakukan antaranya kita juga akan membuat garis panduan semula kepada semua PBT dan harus dipatuhi oleh pemaju-pemaju bagi membolehkan supaya apabila rumah ini dibeli, lebih daripada sepuluh petak, maka JMC ataupun MC perlu ditubuhkan di kawasan-kawasan yang mana telah pun dimiliki dan mempunyai title strata. Terima kasih. 3. Dato' Abd Rahman Dahlan [Kota Belud] minta Menteri Pelajaran menyatakan, kenapakah masih ada Guru-guru Sandaran Tidak Terlatih (GSTT) di Sabah yang masih belum diambil bekerja secara tetap walaupun kementerian sudah berjanji. Timbalan Menteri Pelajaran I [Datuk Dr. Wee Ka Siong]: Tuan Yang di- Pertua, untuk makluman Dewan yang mulia sehingga 18 Ogos 2011 seramai 7,920 orang telah dilantik semula sebagai Guru Sandaran Tidak Terlatih (GSTT) di seluruh negara termasuk di Sabah. Dari jumlah itu seramai 1,143 orang sedang mengikuti kursus dalam cuti, manakala 862 orang yang telah ditawarkan tidak melaporkan diri untuk bertugas. Kesemua yang telah dilantik ini adalah memenuhi syarat-syarat asas yang telah ditetapkan oleh kementerian iaitu berumur kurang daripada 35 tahun pada tahun 2010, berkhidmat sekurang-kurangnya dua tahun termasuk pada tahun 2010 dan memenuhi syarat-syarat lantikan anggota perkhidmatan awam. Bagi negeri Sabah sehingga 30 September 2011, seramai 516 orang telah dilantik semula sebagai GSTT manakala selebihnya akan ditawarkan terus untuk mengikuti latihan di Institut Pendidikan Guru (IPG) mulai Januari 2012. Namun demikian, tawaran untuk mengikuti kursus-kursus di IPG bergantung kepada syarat- syarat asas mengikuti latihan perguruan seperti yang telah ditetapkan oleh kerajaan. #1030 Seterusnya untuk makluman Ahli Yang Berhormat, sehingga kini seramai 1,258 orang GSTT telah pun berada di IPGM seluruh negara dan sedang mengikuti kursus Kursus Perguruan Lepasan Ijazah Mod Kursus Dalam Cuti (KPLI-KDC) atau Kursus Diploma Perguruan Malaysia Mod Kursus Dalam cuti (KDPM-KDC). Kementerian sedang merancang untuk menyediakan lagi sejumlah 7,508 tempat bagi semua GSTT yang telah dilantik untuk dilantik mulai Januari 2012 melalui mod sepenuh masa di bawah KPLI sekolah rendah, KPLSPM ambilan khas untuk GSTT dan Diploma Pendidikan Lepasan Ijazah (DPLI) yang juga ambilan khas untuk GSTT. Terima kasih. Dato' Abd. Rahman Dahlan [Kota Belud]: Terima kasih Tuan Yang di- Pertua. Terima kasih kepada kementerian yang telah memberi jawapan terhadap satu isu yang begitu dekat di hati orang-orang Sabah berkenaan dengan GSTT. Ini adalah satu isu yang mana kementerian boleh mempelajarinya sebab akhirnya kita mendapat satu solution atau pun penjelasan tetapi selama berbulan-bulan mereka terpaksa berdepan dengan masalah ini. Saya ingin bertanya kepada kementerian, dalam masa kita.., tadi ada jawapannya mengatakan bahawa pelatih-pelatih ini akan dihantar ke IPG tetapi saya ingin bertanya tentang mereka yang dihantar ke Universiti Tun Abdul Razak, satu universiti yang mana ramai pelajar-pelajar bumiputera terlibat dalam pengajian pendidikan ini. Nampak gayanya ini satu isu lagi yang mungkin akan menjadi satu masalah kepada kementerian kerana buat masa ini saya difahamkan bahawa kementerian tidak mengiktiraf ijazah atau diploma yang dikeluarkan oleh Universiti Tun Abdul Razak dari segi pendidikan. Ini mungkin kerana KPM lebih mengutamakan IPG tetapi ada jabatan yang menghantar scholarship dan sebagainya ke Universiti Tun Abdul Razak yang akhirnya nanti tidak diiktiraf oleh kerajaan dan akan berulang lagi episod seperti ini. Saya mohon penjelasan. Terima kasih. Datuk Dr. Wee Ka Siong: Terima kasih Yang Berhormat Kota Belud. Apa Yang Berhormat bangkitkan memang tepat bahawa dalam urusan ini kita perlu berhati- hati kerana apabila kita menyebut tentang penerapan secara terus GSTT ianya juga kena mengambil kira perjawatan yang ada. Perjawatan ini tidak boleh diwujudkan sewenang-wenangnya. Ia tertakluk kepada kekosongan dan juga kelulusan daripada Jabatan Perkhidmatan Awam. Pada waktu yang sama satu Suruhanjaya Perkhidmatan Pendidikan juga perlu melalui proses temu duga.